burgasdotpro/wikipedia huggingface dataset:
Sedmohlások bledý

Sedmohlások bledý (lat. "Iduna pallida" syn. "Hippolais pallida") je druh vtáka z čeľade trsteniarikovité ("Acrocephalidae"). Obýva mediterán Európy na Pyrenejskom a Balkánskom polostrove, na východ až za Kaspické more. Zimuje v Afrike v savanách severne od rovníka. Na Slovensku je veľmi vzácny hosť, možný výskyt na Podunajsku, pretože najbližšie hniezdi v lesoch na maďarskej strane Dunaja. Podľa Medzinárodnej únie na ochranu prírody a prírodných zdrojov sedmohlások bledý patrí medzi najmenej ohrozené druhy, celková i Európska populácia sú stabilné. Podľa výsledkov paneurópskeho sčítania bežných druhov vtákov je trend sedmohláska bledého v Európe za roky 2006 2017 neistý..
Výskyt a stav na Slovensku.
Ekosozologický status v roku 1995 "Im" - nezaradený migrant, resp. nehniezdič. V roku 1998 aj v roku 2001 žiadny. 
Z posledných pozorovaní možno spomenúť záznam od rieky Laborec pri Oboríne 24. mája 2011, chýbal však zvukový alebo obrazový doklad a výskyt preto nebol uznaný Faunistickou komisiou Slovenskej ornitologickej spoločnosti/BirdLife Slovensko a dve pozorovania z Košíc z roku 2018 so zvukovou nahrávkou spevu v štádiu hodnotenia hlásenia Faunistickou komisiou SOS/BL (S. Pačenovský in litt.).
Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "V" - zraniteľný druh.
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
Now You're Gone – The Album

Now You're Gone – The Album je štúdiový album švédskeho dance producenta Basshuntera. Album bol vydaný dňa 14. júla 2008 vydavateľstvom Hard2Beat Records.
Ščomyslica

Ščomyslica (, ) je dedina v Minskom rajóne Minskej oblasti Bieloruska.
Dejiny.
V 2009 roku sa plánovalo, že dedina a jej okolie budú pripojené k Minsku, a sa premenia na sídliskom s obyvateľstvom okolo 50000 ľudí. Výstavba sa mala začať v 2011 roku. Podľa vtedajšieho plánu, v roku 2013 v Ščomyslici sa mala otvoriť nová stanica metra. V blízkosti sídliska mal byť postavený národný futbalový štadión kapacitou 30 až 40 tisíc divákov.
V 2015 po zmene územného plánu hlavného mesta tento rozvojový projekt bol pozastavený.
Doprava.
V Ščomyslici sa nachádza železničná stanica "Rošča".
Bass Generation

Bass Generation je štúdiový album švédskeho dance producenta Basshuntera. Album bol vydaný dňa 25. septembra 2009 vydavateľstvom Hard2Beat Records.
Roman Herzog

Roman Herzog (* 5. apríl 1934, Landshut, Nemecko10. január 2017, Jagsthausen) bol nemecký právnik a politik, siedmy spolkový prezident Spolkovej republiky Nemecko. Úrad zastával od 23. mája 1994 do 30. júna 1999.
Životopis.
V Mníchove vyštudoval právo a nastúpil na miestnu univerzitu (tamtiež menovaný v roku 1964 profesorom). Roku 1970 vstúpil do Kresťansko-demokratickej únie CDU. V rokoch 1980 až 1983 zastával funkciu ministra vnútra v Bádensku-Württembersku, v rokoch 1983 až 1987 bol podpredsedom Spolkového ústavného súdu.
Pôsobil ako poradca kancelára Helmuta Kohla. V rokoch 1987 až 1994 bol predsedom ústavného súdu. Jeho manželka Christiane Herzogová zomrela 19. júna 2000. Herzog sa znovu oženil s Alexandrou, slobodnou pani z Berlichingenu.
Roku 1999 viedol prvý Konvent o budúcnosti Európy.
Zomrel na začiatku januára roku 2017 vo veku 82 rokov.
Library of Congress Control Number

Library of Congress Control Number (doslova "kontrolné číslo knižnice Kongresu"), skrátene LCCN je identifikátor, ktorý používa Library of Congress vo Washingtone od roku 1898. Tento systém nie je zameraný čisto na obsah diela a nemožno ho preto zamieňať s Library of Congress Classification. Ide o databázový identifikátor (evidenčné číslo) v americkej národnej bibliografii v štandarde MARC. Od roku 1901 až do zavedenia systému MARC si americké knižnice mohli objednávať katalogizačné lístky pre LCCN u Kongresovej knižnice, preto sa tieto čísla často nachádzajú v tiráži amerických kníh.
Identifikátor.
Identifikátor sa skladá z jedno- až dvojmiestneho abecedného prefixu, ktorý sa používa len pre niektoré štandardné údaje, ročníka a šesťciferného poradového čísla.
Do roku 2000 sa v prípade ročníka používali iba posledné dve číslice. Kvôli nejednoznačnosti od roku 1998 a v nasledujúcom období (systém sa používa od roku 1898), sa prešlo na upravený spôsob záznamu. Od roku 2001 po dvojmiestnom abecednom prefixe nasleduje celý štvormiestny ročník a šesťmiestne poradové číslo, ktoré je kvôli ľahšej čitateľnosti skrátené o začínajúce nuly a oddelené spojovníkom. Pri vyhľadávaní podľa LCCN v online katalógu je však nutné spojovník odstrániť a chýbajúce nuly doplniť. Výnimku tvoria šesťmiestne číslice začínajúce číslom 7, ktoré boli prideľované počas prerušeného experimentu v rokoch 19691972.
Gemeinsame Normdatei

Gemeinsame Normdatei (GND) je súbor medzinárodných autorít členený na sedem entít najvyššej úrovne. Súbor je vedený Deutsche Nationalbibliothek spoločne so všetkými nemeckými bibliotekarskými zväzmi a ďalšími inštitúciami. Gemeinsame Normadatei bol do praxe zavedený roku 2012, keď nahradil v Nemecku používané samostatné súbory osobných autorít (Personennamendatei, PND), korporátnych autorít (Gemeinsame Körperschaftsdatei, GKD), heslových autorít (Schlagwortnormdatei, SWD) a špeciálneho súboru Deutsches Musikarchiv (Einheitssachtitel-Datei des Deutschen Musikarchivs, DMA-EST-Datei). Súbor je publikovaný pod licenciou Creative Commons Zero (CC0).
Špecifikácia GND ponúka ako hierarchiu entít najvyššej úrovne a ich podtriedy, ale užitočnú pre knižničnú klasifikáciu a jednoznačnú identifikáciu jednotlivých elementov. Ale pozná aj ontológiu pre reprezentáciu znalostí v sémantickom webe, ako je definovaná v RDF.
GND entity najvyššej úrovne.
Záznamy GND sa delia na sedem základných entít:
Filoxenos

Filoxenos () môže byť:
Philoxenus

Philoxenus môže byť:
Najlepší futbalista FIFA

Najlepší futbalista FIFA ("The Best FIFA Men's Player") je futbalové ocenenie udeľované Medzinárodnou futbalovou federáciou najlepšiemu futbalistovi sveta v uplynulom kalendárnom roku. V ankete rozhodujú o konečnom poradí hlasy reprezentačných trénerov, kapitánov reprezentačných mužstiev a novinárov.
História.
FIFA vyhlasovala najlepšieho hráča už od roku 1991, do roku 2009 niesla anketa názov Futbalista roka FIFA. V rokoch 2010 – 2015 sa udeľovalo ocenenie Zlatá lopta FIFA, ktoré vzniklo spojením s anketou Zlatá lopta France Football. Od roku 2016 sa vyhlasujú obe ankety znovu samostatne , FIFA pod názvom "Najlepší futbalista FIFA" ("The Best FIFA Men's Player").
Menelaos

Menelaos () môže byť:
Menelaus

Menelaus môže byť:
Kocoury

Kocoury je prírodná pamiatka ev. č. 1856, ktorá sa nachádza severne od obce Prosetín v okrese Žďár nad Sázavou. Správa AOPK ČR. Lokalita sa nachádza na severnom svahu kopca zvanom Vrchy v blízkosti vrcholu.
Flóra.
Predmetom ochrany je trávobyliný ostrovček s bohatou kvetenou predovšetkým na vápencových odkryvoch. Ide o remízu vzniknutú na kamennom znose a tvorenú najmä bukom lesným a brezou previsnutou. Lokalita sa nachádza v nadmorskej výške 620 metrov a je jednou z najvyššie položených lokalít výskytu veternice lesnej. V podraste a blízkom okolí sa ďalej vyskytujú samorastlík klasnatý, bažanka trváca, lykovec jedovatý a kokorík mnohokvetý. Na blízkych trávnatých plochách rastie horčinka chochlatá, čermeľ hájny, krvavec menší a prvosienka jarná. Lokalita je pravidelne kosená.
Virtual International Authority File

Virtual International Authority File (VIAF) je medzinárodný súbor menných autorít. Ide o spoločný projekt, na ktorom sa podieľa viac národných knižníc a súborných katalógov, spravovaný Online Computer Library Center (OCLC). Prvotný impulz vzišiel od Nemeckej národnej knižnice a americkej Knižnice Kongresu.
Cieľom projektu je spájať jednotlivé národné autoritatívne záznamy do jedného virtuálneho záznamu (pre jednu osobu, inštitúciu atď.). Dáta zozbierané z národných databáz sú prístupné na internete pre ďalšie využitie. Vzájomné aktualizácie záznamov prebiehajú cez protokol Open Archives Initiative.
Zúčastnené inštitúcie.
VIAF zhromažďuje dáta pre testovacie účely aj z týchto inštitúcií:
Miloslav Švandrlík

Miloslav Švandrlík (* 10. august 1932, Praha – † 26. október 2009, Praha) bol český spisovateľ a humorista. Používal tiež pseudonym Roman Kefalín. Možno sa tiež stretnúť s krstným menom Miroslav, ktoré je však chybné.
Životopis.
Po vyštudovaní základnej školy prešiel niekoľko zamestnaní, tiež absolvoval dvojročné štúdium na pedagogickom oddelení mestskej hudobnej školy v Prahe. Po roku 1950 získal maturitu (išlo o kurz umožňujúci získať maturitu bez stredoškolského vzdelania, ktorý bol určený pre robotníkov). V rokoch 19531954 študoval na DAMU, štúdia však po dvoch rokoch zanechal.
Po ukončení štúdia sa stal asistentom réžie v dedinskom divadle v Prahe. V roku 1953 nastúpil vojenskú službu k PTP, po ktorej skončení bol krátko zamestnaný ako vychovávateľ kórejských detí v Liběšicích a potom sa stal profesionálnym spisovateľom.
Jeho najúspešnejším dielom je román "Černí baroni aneb bojovali sme za Čepičky", ktoré znázorňovalo ironizujúcu a satirickú formu absurdity vo vtedajšej socialistickej armáde. Všetko čo písal, bolo humoristického až satirického charakteru.
Spolupracoval aj s celou radou časopisov ("Dikobraz") a divadiel. V týchto časopisoch sa často podieľal na vtipoch Jiřího Wintera Neprakta. Napísal niekoľko rozhlasových a televíznych scenárov.
Dielo.
Po roku 1990 vydal rad kníh nadväzujúcich na "Čiernych barónov":
Ocenenie.
Dlho žil na pražskom Chodove; niekoľko dní pred jeho smrťou v októbri 2009 mu bolo udelené čestné občianstvo MČ Praha 11.
21. apríla 2010 bolo na jeho počesť pomenované priestranstvo na Chodove medzi ulicami "Skřivanova" a "Lažanského", "Švabinského" a "7. května".
Na tomto námestí bola 14. októbra 2010 odhalená jeho busta od českého sochára Miroslava Pangráca.
Miloslav Švandrlík je pochovaný na cintoríne pri kostole Najsvätejšej Trojice v Kutnej Hore.
Národné autority Českej republiky

Národné autority Českej republiky (AUT) sú súbory českých národných autorít obsahujúce ako menné (personálne a korporatívne), tak vecné autority (tematické, geografické a formálne). Databáza národných autorít je od roku 1996 spravovaná Národnou knižnicou Českej republiky, autoritatívne záznamy sú využívané najmä regionálnymi knižnicami, menej potom špecializovanými, o možnosť prevzatia v archívoch a múzeách sa vedú diskusie.
Jednotlivé autoritatívne záznamy vytvára ako NK ČR, tak regionálne knižnice (cez protokol Z39.50). Jednotlivé autoritatívne záznamy majú jedinečné identifikačné číslo autority (väčšinou sa skladajú z abecedného prefixu a čísla, z historických dôvodov sa vlastné vytvorenie odlišuje podľa toho, ktorá česká knižnica záznam navrhla, napr. Karel Čapek má ID jk01021023), ďalej záväzné hlavičky (Čapek, Karel, 1890-1938), ktoré je pre vylúčenie nejednoznačností doplnené kvalifikátorom (u personálnych autorít presné dáta a miesta narodenia / úmrtia, pole publikačnej činnosti atď.). Štruktúra je daná MARC21 a záznamy sú vytvárané podľa pravidiel AACR2.
Národné autority Českej republiky sú spájané s ďalšími národnými autoritami v projekte Virtual International Authority File (VIAF).
Menelaos (sochár)

Menelaos () bol grécky sochár v 1. storočí.
Grécky sochár Menelaos bol rímskym občanom a žiakom sochárskeho majstra Stefana. Podľa odborníkov sa bezpochyby inšpiroval Praxitelovým dielom, no nevyhol sa určitému sklonu k akademizmu. Vypracoval sochársky štýl, ktorému síce chýbala výrazová intenzita, ale dosiahol efekt súmernej elegancie a krásy.
Z jeho diel sa zachovalo mramorové súsošie Oresta a Elektry (pochádza z Villa Ludovisi v Ríme), ktoré je umiestnené v Museo delle Terme. Je to pôvabná kompozícia dvoch dômyselne umiestnených postáv, jemne vypracovaná, ale chladná ako všetky práce až prehnane odborných umeleckých škôl, inšpirovaných obdivom k dávno prekonaným umeleckým formám.
Vrtuľník

Vrtuľník môže byť:
Lietadlo s rotujúcimi nosnými plochami

Lietadlo s rotujúcimi nosnými plochami (iné názvy: rotorové lietadlo, vrtuľník) je "„lietadlo ťažšie ako vzduch, ktorého let sa umožňuje vztlakom vytváraným jedným alebo viacerými rotormi“".
Podľa funkcie nosného rotora a pohonu sa rozlišuje:
Nová mládež

Nová mládež (podnázov "Časopis Hlinkovej mládeže") bol mesačník, ktorý vychádzal na Slovensku počas 2. svetovej vojny.
Pôdu pre založenie Novej mládeže pripravil časopis Mladý Slovák. Nová mládež prinášala ideové, politické a výchovné články, uverejňovala literárne pokusy mládeže (prvosienky). V VI. ročníku sa časopis začal orientovať na brannú výchovu. Politické otázky prenechala časopisu Prelom. Aby lepšie „pestovala ducha brannosti“, vydávala prílohu "Malá knižnica Novej mládeže".
Orientácia časopisu.
Š. Mikula v príspevku "Aby bolo jasno" (pozri periodikum Nástup, roč. VII., 1939, s. 258) tvrdí, že Nová mládež nie je študentským časopisom. Redakcia Novej mládeže však obhajovala svoj časopis. Tvrdila, že je jediným študentským časopisom, že otázka študentského časopisu preto nie je aktuálna.
Periodicita.
Časopis vychádzal v Bratislave raz mesačne od apríla 1939.
Nástup (časopis)

Nástup bol časopis, ktorý vychádzal na Slovensku od roku 1939.
Celý názov a podnázov časopisu bol Nástup : mladej slovenskej autonomistickej generácie, neskôr Časopis mladej slovenskej generácie.
Bol to radikálny dvojtýždenník mladej ľudáckej generácie, ktorý s dôrazom nastoľoval základné otázky politického, hospodárskeho (priemysel, obchod, peňažníctvo, poľnohospodárstvo) aj kultúrneho života. Hodnotovo bol najbližšie vtedajšej Hlinkovej ľudovej strane HSĽS. Uvádzal orientované príspevky o zahraničných Slovákoch. Mal rubriku Študentské aktuality (akademické ale aj stredoškolské), Časové obrázky, Poznámky - s krátkymi útočnými príspevkami a uverejňoval aj recenzie kníh. 
S radikalizmom Nástupu niektorí činitelia neboli spokojní. Mal aj vybielené miesta. Svoje postoje si Nástup bránil (pozri List priateľom Nástupu in Nástup, roč. VIII, 1940, č. 7, s. 106-108), časopis bol zakázaný výmerom Prezídia Policajného riaditeľstva v Bratislave, zákaz bol neskôr odvolaný.
Viac o časopise:
Časopis Nástup ako faktor slovenskej politiky v 30. rokoch 20. storočia / Juraj Kríž. In: Verbum historiae : vedecký časopis Katedry histórie Pedagogickej fakulty UK v Bratislave Bratislava : Katedra histórie Pedagogickej fakulty Univerzity Komenského č. 2 (2014), s. 43-76. https://www.fedu.uniba.sk/fileadmin/pdf/Sucasti/Katedry/KH/Verbum_Historiae/Verbum__Historiae_2-2014.pdf
Křižník

Křižník je prírodná pamiatka ev. č. 1863 neďaleko obce Ujčov v okrese Žďár nad Sázavou v nadmorskej výške 454 - 468 metrov. Oblasť spravuje AOPK ČR.
Ochrana.
Predmetom ochrany sú trávinobylinné spoločenstvá s xerotermnou vegetáciou a s výskytom osobitne chránených a významných druhov organizmov, predovšetkým orchideí.
Nástup

Nástup môže byť:
Nad koupalištěm

Nad koupalištěm je prírodná pamiatka ev. č. 1859 neďaleko obce Štěpánov nad Svratkou v okrese Žďár nad Sázavou v nadmorskej výške 360421 metrov. Oblasť spravuje AOPK ČR.
Ochrana.
Predmetom ochrany sú:
Cena Grammy pre najlepšieho nováčika

Cena Grammy pre najlepšieho nováčika () sa udeľuje od roku 1959.
Tymolftaleín

Tymolftaleín je bázický indikátor (reaguje na zásady). V pevnom skupenstve má podobu bezfarebného prášku. V zásadách sa sfarbuje do tmavomodra. Tymolftaleín sa donedávna používal, ako preháňadlo. V dnešnej dobe sa od tohto využitia ustupuje. Tymolftaleín má zrejme karcinogénne účinky. Od pH 9,410,5 mení svoj bezfarebný stav na modrý.
Využitie.
V chémii sa tymolftaleín využíva pri acidobázických titráciach. Nie je síce využívaný tak často, ako fenolftaleín, ale používa sa najmä pre jeho výrazné farebné zmeny.
Príklad.
V kadičke je roztok kyseliny uhličitej (H2CO3) a tymolftaleínu (roztok je bezfarebný). Postupne začneme byretou do kadičky prilievať vodný roztok hydroxidu sodného (NaOH). Keď sa roztok v kadičke sfarbí namodro, určíme bod ekvivalencie titrácie.
Páv korunkatý

Páv korunkatý (iné názvy: páv obyčajný, páv modrý; lat. "Pavo cristatus") je vták z čeľade bažantovité ("Phasianidae"). Jeho domovinou je India a Srí Lanka. Podľa Medzinárodnej únie na ochranu prírody a prírodných zdrojov páv korunkatý patrí medzi najmenej ohrozené druhy, celková populácia je stabilná, obýva aj pozmenené biotopy a nevyhýba sa ani blízkosti ľudských sídiel.
Opis.
Páv meria 180 (♂♂), 90 (♀♀). Rozpätie krídel je 130 (♂♂), 80 (♀♀). Váži 46 kg (♂♂), 2.754 kg.
LG Stylo 2

LG Stylo 2 je androidový phablet, ktorý vyrába kórejská spoločnosť LG Electronics. Predstavený a uvedený bol v apríli 2016.
Obsahuje LCD displej s uhlopriečkou 5,7 palcov s rozlíšením 720 x 1280 bodov s bodovou hustotou 258 ppi a operačný systém Android 6.0.
Systém na čipe je typu Qualcomm MSM8916 Snapdragon 410 s procesorom Quad-core 1.2 GHz Cortex-A53 a grafickým procesorom Adreno 306. Kapacita úložiska je 16 GB rozšíriteľná microSD kartou a pamäť RAM je 2 GB. 
Primárna kamera má 13 MP, sekundárna 5 MP. Batéria je odnímateľná Li-Ion s kapacitou 3000 mAh.
LG G Pad X 8.0

LG G Pad X 8.0 je androidový tablet, ktorý vyrába spoločnosť LG Electronics. Predstavený a uvedený bol v júni 2016.
Obsahuje LCD displej s uhlopriečkou 8,0 palcov s rozlíšením 1200 x 1920 bodov s bodovou hustotou 283 ppi a operačný systém Android 6.0.1.
Používa čipset Qualcomm MSM8939 Snapdragon 615 s procesorom Octa-core (4x1,5 GHz Cortex-A53 &amp; 4x1,0 GHz Cortex-A53) a grafickým procesorom Adreno 405. Kapacita úložiska je 16 GB rozšíriteľná microSD kartou do 256 GB a 2 GB RAM. Primárna aj sekundárna kamera má rozlíšenie 5 MP. Batéria je neodnímateľná typu Li-Ion.
LG Stylus 2

LG Stylus 2 je androidový phablet, ktorý vyrába spoločnosť LG Electronics. Predstavený bol vo februári a uvedený v júni 2016.
Obsahuje LCD displej s uhlopriečkou 5,7 palcov a rozlíšením 720 x 1280 s bodovou hustotou 258 ppi a operačný systém Android 6.0.
Používa systém na čipe Qualcomm MSM8916 Snapdragon 410 s procesorom Quad-core 1,2 GHz Cortex-A53 a grafickým procesorom Adreno 306. Kapacita úložiska je 16 GB rozšíriteľná microSD kartou do 256 GB a pamäť RAM 1,5 alebo 2 GB.
Primárna kamera má rozlíšenie 13 MP, sekundárna 8 MP. Batéria je odnímateľná typu Li-Ion s kapacitou 3000 mAh.
LG Stylus 2 Plus

LG Stylus 2 Plus je androidový phablet, ktorý vyrába spoločnosť LG Electronics. Predstavený bol v máji a uvedený v júli 2016.
Obsahuje LCD displej s uhlopriečkou 5,7 palcov a rozlíšením 1080 x 1920 alebo 720 x 1280 bodov a operačný systém Android 6.0.
Používa čipset Qualcomm MSM8937 Snapdragon 430 s procesorom Octa-core 1,2 GHz Cortex-A53 alebo Octa-core 1,4 GHz Cortex-A53 a grafický procesor Adreno 505. Kapacita úložiska je v závislosti od verzie 16 alebo 32 GB rozšíriteľná microSD kartou do 256 GB a pamäť RAM 2 alebo 3 GB. 
Primárna kamera má podľa verzie 13 alebo 16 MP, sekundárna 5 alebo 8 MP. Batéria je odnímateľná Li-Ion s kapacitou 2900 alebo 3000 mAh.
LG Stylus 3

LG Stylus 3 alebo LG Stylo 3 je androidový phablet, ktorý vyrába spoločnosť LG Electronics. Predstavený bol v decembri 2016.
Obsahuje displej s uhlopriečkou 5,7 palcov a rozlíšením 720 x 1280 bodov s bodovou hustotou 258 ppi a operačný systém Android 7.0.
Používa čipovú sadu Mediatek MT6750 s procesorom Octa-core 1,5 GHz Cortex-A53 a grafický procesor Mali-T860MP2. Kapacita úložiska je 16 GB rozšíriteľná microSD kartou do 256 GB a operačná pamäť 3 GB RAM. 
Primárna kamera má 13 MP, sekundárna buď 5 MP (Stylus 3) alebo 8 MP (Stylo 3). Batéria je odnímateľná typu Li-Ion s kapacitou 3200 mAh.
LG G Pad X 10.1

LG G Pad X 10.1 je androidový tablet, ktorý vyrába spoločnosť LG Electronics. Predstavený bol v auguste a uvedený v septembri 2015.
Obsahuje LCD displej s uhlopriečkou 10,1 palcov s rozlíšením 1200 x 1920 bodov s bodovou hustotou 224 ppi a operačný systém Android 5.1
Použitý systém na čipe je Qualcomm Snapdragon 800 s procesorom Quad-core 2260 MHz Krait 400 a grafický procesor Adreno 330. Vnútorné úložisko má kapacitu 32 GB, ktoré je možné ešte rozšíriť microSD kartou do 2000 GB a pamäť RAM má veľkosť 2 GB.
Primárna kamera má 8 MP, zatiaľ čo sekundárna 2 MP. Batéria je vymeniteľná s kapacitou 7400 mAh.
LG G Pad X II 10.1

LG G Pad X II 10.1 je androidový tablet, ktorý vyrába spoločnosť LG Electronics. Predstavený a uvedený bol v septembri 2016.
Obsahuje LCD displej s uhlopriečkou 10,1 palcov s rozlíšením 1200 x 1920 bodov s bodovou hustotou 224 ppi a operačný systém Android 6.0.
Používa systém na čipe Qualcomm Snapdragon 617 MSM8952 s procesorom Octa-core 1500 MHz ARM Cortex-A53 64-bit a grafický procesor Adreno 405. Kapacita úložiska je 16 GB rozšíriteľná do 2000 GB a pamäť RAM je 2 GB.
Primárna aj sekundárna kamera má rozlíšenie 5 MP. Batéria je nevymeniteľná s kapacitou 6000 mAh.
Čajka malá

Čajka malá (lat. "Hydrocoloeus minutus" syn. "Larus minutus") je malý druh čajky z čeľade čajkovité. Žije nesúvisle v palearktíde, hniezdi najmä v severnom Kazachstane a v juhozápadnej Sibíri. Cez Slovensko migruje roztrúsene na celom území, zistená bola na 15,20 % mapovacích kvadrátov. Podľa Medzinárodnej únie na ochranu prírody a prírodných zdrojov čajka malá patrí medzi najmenej ohrozené druhy, trend celkovej populácie je stúpajúci, európska populácia má kolísavý trend.
Výskyt a stav na Slovensku.
Odhadovaný počet zimujúcich jedincov 0 - 30. Ekosozologický status v roku 1995 "Im" - nezaradený migrant, resp. nehniezdič. V roku 1998 žiadny. Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "D" - ustupujúci druh. 
Ochrana.
Je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Ostražka

Ostražka je prírodná pamiatka ev. č. 1862 neďaleko obce Dalečín v okrese Žďár nad Sázavou v nadmorskej výške 580-656 metrov. Oblasť spravuje AOPK ČR.
Ochrana.
Predmetom ochrany je komplex druhovo bohatých spoločenstiev suchých trávnikov s výskytom chránených vtáčích druhov. 
Priestor pamiatky sa rozkladá na východnom svahu rovnomenného 679 metrov vysokého vrchu geomorfologicky spadajúceho do celku Hornosvratecká vrchovina.
Opadávanie

Opadávanie je typ rútivého svahového pohybu, ktorý sa podieľa na pretváraní skalných stien. Uvolnené úlomky hornín rôznych veľkostí padajú pod účinkom tiaže a zotrvačnosťou sú často ďalej premiestňované rôznym spôsobom - saltáciou a kotúľaním. V prípade silnejšieho odvetrávania v určitých smeroch založených na puklinách vznikajú skalné ryhy. Medzi prehlbujúcimi sa skalnými ryhami vnikajú skalné rázsochy. V ústiach skalných rýh na úpätiach skalných stien sa ukladá materiál prenášaný opadávaním a vznikajú úsypiskové suťové kužele. Sklon ich pozdĺžneho profilu závislé od vlastností hornín, z ktorých odvetráva materiál. Napr. úsypiskové kužele, zložené z granitoidných hranáčov, dosahujú sklon 30-40 stupňov. Predlžujú sa transgresívne a regresívne. Ich regresívny rast dokladá prekladanie vrcholov kužeľov stále vyššie do skalných rýh. Tvar pozdĺžneho profilu úsypiskových kužeľov býva rôzny.
Čajka čiernohlavá

Čajka čiernohlavá (lat. "Ichthyaetus melanocephalus" syn. "Larus melanocephalus") je stredne veľký druh čajky z čeľade čajkovité. Žije v južnej palearktíde, hniezdi hlavne v Ukrajine na pobreží Azovského a Čierneho mora. Na Slovensku hniezdi od roku 1996 na 0,70 % mapovacích kvadrátov. Podľa Medzinárodnej únie na ochranu prírody a prírodných zdrojov čajka čiernohlavá patrí medzi najmenej ohrozené druhy, trend celkovej populácie je klesajúci, v Európe klesli jej stavy za obdobie troch generácií (30,3 rokov) o 25%.
Výskyt a stav na Slovensku.
Odhadovaný počet počet hniezdiacich párov je 0 - 70, zimujúcich jedincov 0 - 30. Veľkosť populácie i územie na ktorom sa vyskytuje vykazujú "mierny nárast" o 20 do 50%. Ekosozologický status v roku 1995 "Im" - nezaradený migrant, resp. nehniezdič. V roku 1998 "LR:cd", "LR" - menej ohrozený druh. V roku 2001 "LR" - menej ohrozený. V roku 2014 "NT* D" - takmer ohrozený. Európsky ochranársky status "SPEC4" - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" - vyhovujúci ochranársky status. 
Hniezdi na ostrove vodnej nádrže Sĺňava, na ostrove na Hrušovskej zdrži na rybníku pri Iňačovciach. Počas migrácie bol zistený na 4,90 % mapovacích kvadrátov, zimovanie zatiaľ nebolo zistené.
Ochrana.
Je zákonom chránená, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Čajka čiernohlavá je druh európskeho významu, ktorý sa vyskytuje ako kritériový druh v 2 chránených vtáčich územiach.
Čajka striebristá

Čajka striebristá (lat. "Larus argentatus") je veľký druh čajky z čeľade čajkovité. Hniezdi v severozápadnej Európe. Podľa Medzinárodnej únie na ochranu prírody a prírodných zdrojov čajka striebristá patrí medzi najmenej ohrozené druhy, celková populácia klesá, v rokoch 19902000 boli stavy považované za stabilné, novšie spracovania výsledkov naznačujú 30% pokles za 39 rokov (tri generácie). Situácia si vyžaduje špeciálny monitoring, pretože pokles môže byť zapríčinený zlepšením hospodárenia s odpadmi.
Výskyt a stav na Slovensku.
Na Slovensku sa do roku 1999 uvádzalo, že sa vyskytuje len vzácne. Dnes, po roku 2000, pravidelne migruje a zimuje v malých počtoch. 
Ekosozologický status v roku 1995 "I" - nezaradený. V rokoch 1998 a 2001 žiadny. V roku 2014 NA - (regionálne) nepríslušný. Čajka striebristá je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status. 
Ochrana.
Je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Čajka bielohlavá

Čajka bielohlavá (lat. "Larus cachinnans") je veľký druh čajky z čeľade čajkovité. Hniezdi v Európe a v Ázii južnejšie ako čajka striebristá od Azorských ostrovov po východný Kazachstan. Na Slovensku hniezdi na troch lokalitách na 0,70 % mapovacích kvadrátov. Podľa Medzinárodnej únie na ochranu prírody a prírodných zdrojov čajka bielohlavá patrí medzi najmenej ohrozené druhy, celková populácia stúpa.
Výskyt a stav na Slovensku.
Prvé hniezdenie na Slovensku bolo v roku 1983 na štrkovom ostrove na vodnej nádrži Sĺňava, od roku 1993 tu hniezdia každý rok. Ďalšie hniezdne lokality sú ostrov na Hrušovskej zdrži a rybníky pri Iňačovciach.
Odhadovaný počet hniezdiacich párov v rokoch 19801999 bol 0 - 15, zimujúcich jedincov 30 - 200. Trendy neboli stanovené, nakoľko ide novohniezdiaci druh. Ekosozologický status v roku 1995 "I" - nezaradený. V roku 1998 "NE" - nehodnotený druh podľa uvedených kritérií z viacerých dôvodov. V roku 2001 "NE" - nehodnotený. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status. 
Odhadovaný počet hniezdiacich párov v rokoch 20082012 bol 30200 párov. Krátkodobý trend i veľkosť územia na ktorom hniezdil za posledných 12 rokov (20002012) aj z pohľadu dlhodobého trendu od roku 1980 (19802012) boli "stúpajúce". V roku 2014 "LC* D1" - menej dotknutý. 
Odhadovaný počet hniezdiacich párov v rokoch 20132018 bol 180750 párov. Krátkodobý trend i veľkosť územia na ktorom hniezdil za posledných 12 rokov (20072018) aj z pohľadu dlhodobého trendu od roku 1980 (19802018) boli "stúpajúce".
Ochrana.
Je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Grenzbote

Grenzbote bol denník v nemeckom jazyku, ktorý vychádzal na Slovensku do roku 1945.
Po vzniku Česko-slovenskej republiky bol Grenzbote spoločenský a hospodársky denník s podnázvom "Unabhängiges Wirtschaftspolitisches Organ für die Interessen der Slovakei".
Od r. 1939 bol Grenzbote nemecký politický denník, ktorý vychádzal v Bratislave. Jeho motto bolo : Freiheits und Fortschritt. Bol úradným orgánom nemeckej národnostnej skupiny a nemeckých organizácií na Slovensku. Prinášal materiály o nemeckej otázke doma aj vo svete, ďalej príspevky o kultúrnom, hospodárskom (burza, obchod, remeslá), sociálnom a športovom živote. Mal prílohu "Der Kleine Grenzbote". Grenzbote prevzal predplatiteľský stav časopisu Neue Pressburger Zeitung, ktorý 15. mája 1939 zanikol - pozri príspevok v novinách 175-ročný "Pressburger Zeitung" zaniká
Periodicita.
Do roku 1919 vychádzal pod názvom "Westungarische Grenzbote". 
Noviny vychádzali denne okrem pondelka, denne ráno, v pondelok na obed (neskôr vychádzali aj v pondelok)
Jiří Lach

Prof. PhDr. Jiří Lach, Ph.D., M.A. (* 21. október 1971) je český historik a politológ. Venuje sa dejinám českej a európskej historiografie 20. storočia a súčasným dejinám Európy.
Od 1. februára 2018 je prorektorom pre organizáciu a rozvoj Univerzity Palackého v Olomouci. Od 1. februára 2010 do 31. januára 2018 bol dekan Filozofickej fakulty Univerzity Palackého v Olomouci.
Život.
Lach v júni 1996 získal magistra z histórie a politológie na Univerzite Palackého, v decembri toho roku získal tiež MA zo sociológie (odbor Society and Politics) na Central European University, Prague College. V júli 2000 získal Ph.D. z politológie a v júli 2005 PhDr. z histórie, oba tituly na Univerzite Palackého. Od septembra 1996 do júla 2000 bol interným doktorandom Katedry politologie a evropských studií FFUP a zároveň odborným asistentom Katedry filozofie, Filozofickej fakulty Ostravskej univerzity. Od septembra 2000 učí opäť na KPES FF UPOL. Od augusta 2006 bol docentom, od februára 2007 zástupcom vedúceho katedry a od septembra 2007 do júla 2010 vedúcim Katedry politologie a evropských studií.
V letnom semestri 2003 učil na United States Military Academy úvod do politológie a komparatívnu politiku.
Dekan Filozofickej fakulty.
Dekanom Filozofickej fakulty UPOL sa Lach stal k 1. februáru 2007. Po odmietnutí Miloša Zemana odovzdať profesorský dekrét Martinovi C. Putnovi vyjadril Lach Putnovi podporu. V otvorenom liste z pozície dekana Filozofickej fakulty uviedol, že „pokud by prezident na svém postoji trval, je jeho škola odhodlána akademické svobody a svobodu slova bránit“.
V októbri 2013 bol za dekana zvolený po druhý krát. Jeho mandát trval do roku 2018. K 1. februáru 2018 ho nahradil nový dekan, Zdeněk Pechal.
Profesúra.
Docent Lach bol menovaný za profesora v odbore história prezidentom Milošom Zemanom 20. októbra 2015 s účinnosťou od 1. novembra 2015. Dekrét mu odovzdala ministerka školstva, mládeže a telovýchovy Kateřina Valachová. Vo svojich 44 rokoch sa stal jedným z najmladších profesorov svojho oboru v Česku.
LineageOS

LineageOS (tiež Lineage OS alebo Lineage OS Android Distribution) je názov pre free a opensource operačný systém pre smartfóny a tablety, ktorý je odvodený od systému Android. LineageOS je nástupca predtým veľmi populárneho systému CyanogenMod, z ktorého bol forknutý v decembri 2016, keď firma Cyanogen Inc. oznámila ukončenie vývoja a vypnutie infraštruktúry tohto svojho projektu. Projekt LineageOS bol oficiálne spustený 24. decembra 2016 a jeho zdrojové kódy hosťuje GitHub. Zmena názvu bola nutná, pretože firma Cyanogen Inc. si ponechala práva na názov Cyanogen.
Hospodárstvo a právo

Hospodárstvo a právo je mesačník, ktorý vychádzal na Slovensku počas 2. svetovej vojny.
Bol to hospodársko-právnický mesačník, ktorý vychádzal v Bratislave v náklade (v roku 1941) 12 000 exemplárov.
Divadlo (časopis)

Divadlo bol časopis, ktorý propagoval Slovenské národné divadlo od roku 1926.
Časopis vychádzal v Bratislave 23x za mesiac. Mal podnázov "Časopis pre propagáciu Slovenského národného divadla". Články sú písané v slovenskom a nemeckom jazyku.
Periodicita.
Začal vychádzať 21. augusta 1926, zanikol asi 27. apríla 1928.
Cena Grammy za pieseň roka

Cena Grammy za pieseň roka (angl. Grammy Award for Song of the Year) je ocenenie udeľované na Grammy Awards od roku 1959.
Príjemcovia.
Označení (*) tiež vyhrali v kategórii Nahrávka roka
Gazdovské noviny

Gazdovské noviny boli týždenníkom, ktorý vychádzal na Slovensku od roku 1920.
Gazdovské noviny sú pokračovaním týždenníka Šarišské hlasy. Vychádzali v Prešove, neskôr v Košiciach, tlačili sa v Prešove a v Košiciach. Noviny mali prílohu "Russkij Zemedelec".
Periodicita.
Začali vychádzať ako Šarišské hlasy, ako Gazdovské noviny začali vychádzať 31. júla 1920.
Čajka tmavá

Čajka tmavá (lat. "Larus fuscus") je veľký druh čajky z čeľade čajkovité. Hniezdi v atlantickej časti Európy od Portugalska po Severné more. Na Slovensku sa objavuje počas obdobia migrácie a v zime, zistený bol na 7,70 % mapovacích kvadrátov. Podľa Medzinárodnej únie na ochranu prírody a prírodných zdrojov čajka tmavá patrí medzi najmenej ohrozené druhy, trend celkovej populácie je stúpajúci.
Výskyt a stav na Slovensku.
Odhadovaný počet zimujúcich jedincov 0 - 5. Ekosozologický status v roku 1995 "Im" - nezaradený migrant, resp. nehniezdič. V roku 1998 žiadne.Európsky ochranársky status "SPEC4" - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" - vyhovujúci ochranársky status. 
Koncom marca v roku 2017 bola na Skalických rybníkoch pozorovaná jedna nedospelá čajka poddruhu "L. f. graellsii/intermedius". 
Ochrana.
Je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Fallout 4

Fallout 4 je akčná RPG hra, ktorá sa odohráva v post-apokalyptickom svete. Hru vyvinula spoločnosť Bethesda Game Studios a vydala Bethesda Softworks z USA. Hra bola vydaná 10. novembra v roku 2015 pre systémy Microsoft Windows, PlayStation 4 a Xbox One. Ide o piate veľké vydanie zo série "Fallout".
Hra získala veľký úspech a pozitívne hodnotenia hráčov a kritikov. Získala niekoľko ocenení napr. od Academy of Interactive Arts &amp; Sciences (hra roka 2015) a British Academy Games Awards (najlepšia hra 2015).
Príbeh sa odohráva v roku 2287, 10 rokov po udalostiach v hre Fallout 3.
Čajka morská

Čajka morská (lat. "Larus marinus") je veľký druh čajky z čeľade čajkovité. Obýva sever Atlantiku v severozápadnej Európe a na severovýchode Amerického kontinentu. Na Slovensku sa objavuje len zriedkavo. Podľa Medzinárodnej únie na ochranu prírody a prírodných zdrojov čajka morská patrí medzi najmenej ohrozené druhy, trend celkovej populácie nie je známy, v rokoch 19301975 došlo k výraznému zvýšeniu populácie a k zväčšeniu areálu rozšírenia na juh aj na sever. Za posledných 50 rokov bol zaznamenaný pokles v severnej Amerike o 29,7% (tri generácie), u európskej populácii bol zaznamenaný pokles, avšak len v zmysle krátkodobého trendu, odhad úrovne poklesu z dlhodobého pohľadu troch generácií je 23,6%.
Výskyt a stav na Slovensku.
Odhadovaný počet zimujúcich jedincov 0 - 2. Ekosozologický status v roku 1995 "Im" - nezaradený migrant, resp. nehniezdič. V roku 1998 žiadne. Európsky ochranársky status "SPEC4" - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" - vyhovujúci ochranársky status.
Čajka morská býva pozorovaná v kŕdľoch veľkých druhov čajok. Pravdepodobne uniká pozornosti, aj vďaka ťažšiemu určovaniu mladých jedincov. Posledné potvrdené pozorovanie pochádza zo skládky odpadov pri Trnave koncom januára 2017, kedy bol determinovaný jedinec v šate druhej zimy.
Ochrana.
Je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Boeing 747-8

Boeing 747-8 je najväčší model dopravného lietadla Boeing 747 vyrábaného a vyvíjaného spoločnosťou Boeing Commercial Airplanes. Jeho podobu Boeing oficiálne predstavil v novembri 2005. Prvý let sa uskutočnil 8. februára 2010 a nasadenie na komerčné lety sa uskutočnilo u nákladnej verzie od roku 2011 a u verzie pre cestujúcich od roku 2012. Využíva najnovšiu techniku od firmy Boeing, aby uľahčil pilotom ovládanie a kontrolovanie stroja. Patrí medzi štyri najväčšie lietadlá sveta (od druhej svetovej vojny).
Rovnako ako jeho predchodca Boeing 747, je vybavený štyrmi motormi a predstavuje technicky veľmi vyspelé lietadlo. Má jeden z najväčších nákladových priestorov, dve poschodia a pojme celkovo 467 cestujúcich. Využíva nový interiér, čím umožňuje pohodlnejší pohyb osôb po lietadle. Dopravná trieda má LED osvetlenie v chodbe prechádzajúcej naprieč lietadlom.
V budúcnosti sa počíta s ďalším vývojom, no už teraz je jeho prevádzka nadpriemerne ekonomická a oproti verzii Boeing 747-400 má o 32 percent nižšie prevádzkové náklady. Toto lietadlo je odpoveďou na vývoj Airbusu A380, ktoré je síce väčšie, ale má vyššie prevádzkové náklady než Boeing 747-8.
Do augusta 2016 spoločnosť dodala 107 kusov Boeingov 747-8, pričom firma má ďalších 124 objednávok.
Čajka obrúčkozobá

Čajka obrúčkozobá (lat. "Larus delawarensis") je stredne veľký druh čajky z čeľade čajkovité. Obýva Severnú Amerika, do Európy sa zatúlava od roku 1945. Podľa Medzinárodnej únie na ochranu prírody a prírodných zdrojov čajka obrúčkozoná patrí medzi najmenej ohrozené druhy, trend celkovej populácie je stúpajúci, stavy v Severnej Amerike za posledných 40 rokov mierne, štatisticky nevýznamne, stúpli.
Výskyt a stav na Slovensku.
Na Slovensku sa do konca roku 1999 objavila iba raz, 21. decembra 1990 na rieke Dunaj. Pozorovanie mladého vtáka v šate 1. zimy bol prvý výskyt pre Slovensko aj Maďarsko, overené faunistickými komisiami pre ornitológiu oboch krajín. V zozname vzácnych ornitologických pozorovaní podliehajúcich hláseniu Faunistickej komisii nie je žiaden novší záznam ani v zozname vzácnych a zriedkavých druhov vtákov databázového systému Birding Slovakia nie je novšie pozorovanie.
Ochrana.
Je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Čajka bledá

Čajka bledá (lat. "Larus hyperboreus") je veľký druh čajky z čeľade čajkovité. Obýva celú Holarktídu, kde hniezdi v oblasti tundry. Podľa Medzinárodnej únie na ochranu prírody a prírodných zdrojov čajka bledá patrí medzi najmenej ohrozené druhy, celkové stavy sú stabilné, populácia v Európe je taktiež stabilná, v Severnej Amerike bol za posledných 40 rokov zaznamenaný štatisticky nevýznamný nárast.
Výskyt a stav na Slovensku.
Na Slovensku sa do konca roku 1999 objavila trikrát na rieke Dunaj a raz v Národnej prírodnej rezervácii Senianske rybníky. Na Senianskych rybníkoch bol pozorovaný dospelý jedinec 25. marca 1983. Na rieke Dunaj bol pozorovaný nedospelý jedinec 27. augusta 1979 a dve pozorovania dospelej čajky bledej z druhého brehu maďarskými ornitológmi, obe overené faunistickou komisiou pre ornitológiu Maďarska (23. - 24. novembra 1985 a 9. februára 1997). V zozname vzácnych ornitologických pozorovaní podliehajúcich hláseniu Faunistickej komisii nie je žiaden novší záznam ani v zozname vzácnych a zriedkavých druhov vtákov databázového systému Birding Slovakia nie je novšie pozorovanie.
Ochrana.
Je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
U Hamrů

U Hamrů je prírodná pamiatka ev. č. 1854 neďaleko obce Štěpánov nad Svratkou v okrese Žďár nad Sázavou v nadmorskej výške 349 ​​- 562 metrov. Oblasť spravuje AOPK Havlíčkův Brod.
Ochrana.
Dôvodom ochrany je uchovanie druhovo bohatých trávobylinných spoločenstiev s xerotermnou vegetáciou a výskytom zvlášť chráneného druhu vemenníku dvojlistého a horca krížatého.
13 (číslo)

13, trinásť je prirodzené číslo nasledujúce po 12 a predchádzajúce 14. Číslo je v mnohých regiónoch sveta považované za nešťastné. Rímskymi číslicami sa 13 zapíše ako XIII.
Matematika.
Trinásť je šieste prvočíslo, ďalším v poradí je sedemnásť. Trinásť je druhé Wilsonovo prvočíslo. Trinásť je tiež piatym exponentom tvoriacim Mersennovo prvočíslo (8191). Je siedmym Fibonacciho číslom, nasleduje ho 21. Je to aj Tribonacciho číslo. Je najväčším číslom, ktorého faktoriál je menší ako 1010. Je priaznivým číslom a štvrtým šťastným číslom, nasleduje ho 19.
Trinásta odmocnina je obľúbenou početnou úlohou pri súťažnom počítaní „z hlavy“.
Chémia.
13 je atómové číslo hliníka.
Kultúra.
Vek 13 rokov.
Vo veku 13 rokov sa z detí stávajú teenageri.
Nešťastná trinástka.
Číslo 13 je v mnohých krajinách považované za nešťastné, prinášajúce smolu. Chorobný strach z trinástky sa nazýva triskaidekafóbia. Číslo 13 sa preto často vynecháva v číselných radoch, napríklad niektoré hotely nemávajú 13. poschodie alebo športovci nedostávajú také štartové číslo.
Zvláštnu smolu má prinášať piatok trinásteho.
Fázy mesiaca.
Rok s 13 plnými mesiacmi namiesto 12 značil problémy pre mníchov v súvislosti s kalendárom. „Bolo to považované za veľmi nešťastnú okolnosť, zvlášť u mníchov, ktorí spravovali kalendár s trinástimi mesiacmi v danom roku, a to narušilo pravidelné usporiadanie cirkevných sviatkov a festivalov. Preto sa trinástka začala považovať za nešťastné číslo.“
Typické storočie má asi 37 rokov s 13 plnými mesiacmi a 63 rokov s 12 plnými mesiacmi, typicky každý tretí alebo štvrtý rok má 13 plných mesiacov.
Šťastná trinástka.
V sikhizme je 13 považované za šťastné číslo, pretože pandžábsky sa povie "tera", čo tiež znamená „Tvoj“.
Posvätné číslo.
Predkolumbovské kultúry Mezoameriky považovali číslo 13 za posvätné - rozlišovali napr. trinásť vrstiev neba.
Oceľový pakt

Oceľový pakt (, ) oficiálne Pakt o priateľstve a spojenectve medzi Nemeckom a Talianskom bola spojenecká zmluva, podpísaná medzi nacistickým Nemeckom a fašistickým Talianskom, ktorá krajiny zaväzovala k vzájomnej pomoci v prípade ich napadnutia. Bol podpísaný 22. mája 1939 v Berlíne. Podpisovali ho ministri zahraničia Joachim von Ribbentrop a gróf Galeazzo Ciano. Túto spoluprácu prerokovali Adolf Hitler a Benito Mussolini už na stretnutí v Ríme 3.9. mája 1939.
Pakt sa skladal z dvoch častí. Prvá bola otvorená deklarácia o pokračovaní spolupráce medzi Nemeckom a Talianskom. Druhá časť, tzv. "Tajný dodatkový protokol", hovoril o vzájomnej vojenskej podpore v prípade vypuknutia vojny a vojenskej a ekonomickej spolupráci. Zakazoval stranám aby podpisovali prímerie alebo mier bez súhlasu tej druhej krajiny.
Oceľový pakt bol dôležitou súčasťou spojenectiev štátov Osi a predstavoval jednu z jej hlavných formálnych spojeneckých zmlúv. Hoci bol zamýšľaný na nasledujúcich 10 rokov, fakticky prestal platiť v priebehu roku 1943 s odstránením talianskej fašistickej vlády.
Leóchares (sochár)

Leóchares () bol grécky sochár v 4. storočí pred Kr..
Sochár Leóchares pochádzal pravdepodobne z Atén a bol žiakom slávneho sochárskeho majstra Skopu. Už za svojho života bol uznávaným umelcom. Staroveký autor Plínius uvádza, že aténski sochári Leóchares, Bryaxis, Timotheos a Skopas pracovali na výzdobe Mauzólea v Halikarnasse, jedného zo siedmich divov starovekého sveta, ktorý dala vystavať Artemisia na pamiatku svojho manžela Mausóla, kráľa v Kárii.
Na čele tejto skupiny aténskych umelcov stáli Leóchares a Skopas. Leóchares vyzdoboval západné priečelie, Bryaxis severné, Timotheos južné a Skopas východné. Toto majstrovské dielo sa stalo pomníkom ich slávy. Zrúcaniny mauzólea preskúmal roku 1857 britský archeológ Charles Newton, ktorý objavil zvyšky vlysov zo skulptúr na podstavci, úlomky štvorzáprahu a sochy Mausola a Artemisie.
Odborníci medzi Leócharove diela pripisujú aj mramorové kópie bronzových originálov sôch Artemidy a Apolóna, umiestnených v Musée du Louvre v Paríži. Leóchares dal týmto božstvám krásnu podobu v zhode so svojimi predstavami o ich nadprirodzených činoch a ich zázračnej existencii. Postavy sú zachytené v pohybe, Artemis vyťahuje šíp z tulca, Apolón napína luk s hlavou zľahka naklonenou, čím sa vyvažuje poloha nôh a zdôrazňuje vzdušná plynulosť postojov. Obidve sochy vyžarujú krásu, silu, mladosť a dynamizmus.
Leócharovým dielom je aj súsošie, nazvané Ganymédes unášaný orlom, ktorého kópia je vo Vatikánskych múzeách. Zábavný a pitoreskný detail tohto súsošia je pes čo breše, keď vidí svojho pána vo vzduchu. Bol to zrejme odraz nového záujmu sochárov tohto obdobia o prírodu, ktorý je známy už aj u Praxitela.
Pausanias zaznamenal, že macedónsky kráľ Filip II. po svojom najväčšom víťazstve pri Chairóneii dal v olympijskej Altide vybudovať budovu zvanú Filippeion a jej výzdobu zveril aj Leócharovi. Pausanias o tom uvádza: „"Je tam umiestnený Filippos, Alexandros, s nimi aj Amyntas, otec Filippov. Taktiež tieto diela sú Leócharove, a to zo slonoviny a zo zlata, rovnako potom sú tu aj sochy Olympiady a Eurydiky."“
Continued Silence

Continued Silence je extended play vydané lasvegaskou rockovou skupinou Imagine Dragons, ktoré bolo vydané dňa 14. februára 2012 v Spojených štátoch. Bolo nahrané vo Westlake Recording Studios. Všetky piesne napísali Imagine Dragons a producent a držiteľ ceny Grammy, Alex da Kid.
Všetky piesne z "Continued Silence" s výnimkou „My Fault“ a „Round and Round“ sa objavili aj na debutovom albume skupiny s názvom Night Visions.
Cena Grammy za najlepší vokálny popový album

Cena Grammy za najlepší vokálny popový album (angl. Grammy Award for Best Pop Vocal Album) je ocenenie udeľované na Grammy Awards hudobným umelcom za kvalitu popových albumov.
Ocenenie bolo prvýkrát udelené v roku 1968 na 10. ročníku Cien Grammy s názvom Najlepší súčasný album (Best Contemporary Album). Následne bola kategória prerušená až do roku 1995, kedy bola premenovaná na Najlepší popový album (Best Pop Album). V roku 2001 dostala kategória súčasný názov, Najlepší vokálny popový album (Best Pop Vocal Album).
Skopas

Skopas () môže byť:
Indigokarmín

Indigokarmín je acidobázický indikátor. Používa sa aj ako potravinárska prísada (E132). V tuhom skupenstve má formu modrého prášku. Je zaujímavý svojou dvojstupňovou oxidáciou.
Použitie.
Ingokarmín sa používa na demonštrovanie oxidácie. Jeho zredukovaná forma v roztoku glukózy je žltá. Miernym zmiešaním s kyslíkom nadobúda červenú farbu a kompletne zoxidovaný je zelený. Indigokarmín sa môže používať aj pri acidobázických titráciach.
Príklad.
V kadičke máme roztok kyseliny fosforečnej (HPO3) s indigokarmínom (roztok je modrý). Opatrne začneme byretou prilievať nasýtený roztok hydroxidu draselného (KOH). Keď roztok v kadičke zmení farbu na žltú, určíme bod ekvivalencie titrácie.
Haec sancta

Haec sancta („Táto svätá [synoda]“) je historicky zaužívaný názov dekrétu, ktorý vydal Kostnický koncil dňa 6. apríla 1415. Obsahuje stať, ktorá deklaruje nadradenosť všeobecného koncilu aj nad samotným pápežom. Badať v ňom vplyv myšlienok parížskeho teológa Jeana Gersona.
Tento dekrét i celá problematika, známa aj ako "otázka superiority" (pozri aj konciliarizmus), však ostáva v katolíckej cirkvi naďalej kontroverznou záležitosťou. Naráža totiž na náuku o pápežskom primáte (pozri aj Prvý vatikánsky koncil).
Text dekrétu.
Text dekrétu je v podstate súčasťou aktov 5. zasadnutia Kostnického koncilu, ktoré sa konalo 6. apríla 1415. „V mene svätej a nerozdielnej Trojice – Otca i Syna i Ducha Svätého. Amen.Táto svätá Kostnická synoda "(Haec sancta synodus Constantiensis)" – ktorá predstavuje všeobecný koncil, ktorý sa zišiel v Duchu Svätom na slávu všemohúceho Boha, aby ukončil súčasnú schizmu, zjednotil Božiu cirkev a zreformoval jej hlavu i údy – aby, s dobrým úmyslom, nestranne a rozhodne, dosiahla jednotu a obnovu Božej cirkvi, nariaďuje, stanovuje, uznáša sa a vyhlasuje nasledovné:Po prvé, že táto v Duchu Svätom právoplatne zhromaždená synoda, ktorá predstavuje všeobecný koncil a reprezentuje bojujúcu katolícku cirkev, má svoju plnú moc ("potestas") bezprostredne od Krista. Preto je každý, akéhokoľvek stavu a hodnosti, aj keby to mal byť pápež, povinný ju poslúchať: v záležitostiach týkajúcich sa viery, prekonania schizmy a reformy hlavy i údov tejto Božej cirkvi.Ďalej vyhlasuje, že každý, akéhokoľvek povolania, stavu a hodnosti, aj keby to mal byť pápež, kto sa v spomínaných záležitostiach tvrdohlavo odmieta podrobiť nariadeniam, ustanoveniam a predpisom tejto svätej synody alebo iného legitímne zhromaždeného koncilu, podlieha príslušnému trestu a musí byť potrestaný, okrem prípadu, keď by bolo nevyhnutné použiť iné vhodné opatrenia.“Text aktov 5. zasadnutia Kostnického koncilu ďalej plynule pokračuje reštrikčnými opatreniami voči protipápežovi Jánovi XXIII.
Interpretácie.
V dejinách cirkvi sa rozvinuli v podstate štyri interpretácie dekrétu "Haec sancta":